**NOTA INFORMATIVĂ**

 **la proiectul Hotărârii de Guvern cu privire la acordarea Instituţiei Publice Organizaţia Concertistică şi de Management Artistic „Moldova-Concert” a statutului de organizație concertistică națională**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul Hotărârii de Guvern cu privire la acordarea Instituţiei Publice Organizaţia Concertistică şi de Management Artistic „Moldova-Concert” a statutului de organizație concertistică națională este elaborat de către Ministerul Culturii. |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul este elaborat în scopul acordării statutului de organizație concertistică națională pentru Instituţia Publică Organizaţia Concertistică şi de Management Artistic „Moldova-Concert”.Prin scrisoarea nr. 195 din 01.11.2023 adresată Ministerului Culturii, Instituția Publică Organizaţia Concertistică şi de Management Artistic „Moldova-Concert” a argumentat că este o instituție de stat de cultură și artă a cărei creație este de importanță națională, care are în repertoriu o mare varietate de genuri, se deosebește printr-un înalt nivel artistic și interpretativ, acordă o atenție deosebită muzicii naționale, clasicii mondiale și a cărei creație reflectă tendințele artei contemporane, prezentându-se în ansamblu drept etalon al măiestriei și creativității artistice.În gestiunea instituției se află mai multe construcții emblematice, inclusiv Construcția din str. A.Pușkin-21 mun.Chișinău, denumită „Palatul Național Nicolae Sulac”, cu destinația - construcție de cultură și agrement, cu o suprafață totală a construcției de 16685.1 m.p. și suprafața terenului de 1.3092 ha., unde își are sediul și adresa juridică instituția.Personalul instituției include personalul artistic și de creație care activează în următoarele colective artistice:1. Orchestra națională de muzică populară „Lăutarii”2. Ansamblul de cântece și dansuri populare „Fluieraș”3. Orchestra de muzică populară „Mugurel”4. Formația de estradă „Noroc”5. Formația artistică „Milenium”Instituția mai deține și două filiale: cea din or. Taraclia în componența căreia activează Ansamblul de cântece și dansuri „Radoliubie” și filiala din or. Comrat în componența căreia activează Ansamblul de cântece și dansuri „Cadînja” care reprezintă cultura unor etnii care populează zonele de sud ale țării.În toate colectivele artistice și filiale din componența instituției activează un număr de 202 artiști de diferite genuri, marea majoritate dintre ei dețin înalte titluri și distincții de stat, distincții care au fost oferite pentru meritele remarcabile în dezvoltarea culturii naționale, considerându-se drept un etalon al măiestriei și creativității artistice.Este de menționat și faptul că colectivele artistice din componența instituției, regulat prezintă spectacole și turnee atât pe teritoriul țării cât și în afara ei, dar și cu ocazia diferitelor sărbători sau evenimente cum ar fi: Sărbătorile de Iarnă, Festivalul Internațional de Muzică „Mărțișor”, Ziua Internațională a Copiilor, Ziua Independenței, Ziua Limbii Române, Ziua Națională a Culturii precum și diferite spectacole aniversare a merelor personalități și serate de creație.La fel, de către instituție sunt organizate și prezentate diferite evenimente și spectacole care sunt regizate în comun cu diferiți parteneri, precum și există o legătură strânsă de colaborare cu majoritatea posturilor de televiziune și radio din țară, precum și cu unele de peste hotarele țării, care difuzează evenimentele petrecute de instituție. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de Hotărâre nu contravine legislației Uniunii Europene și nu are ca scop armonizarea legislației naționale cu legislația Uniunii Europene |
| **4. Principalele prevederi ale proiectului şi evidențierea elementelor noi** |
| Proiectul prevede acordarea Instituţiei Publice Organizaţia Concertistică şi de Management Artistic „Moldova-Concert” a statutului de organizație concertistică națională, fapt ce duce la modificarea următoarelor acte normative:* Hotărârea Guvernului nr.147/2021 cu privire la organizarea şi funcţionarea Ministerului Culturii;
* Hotărârea Guvernului nr. 1231/2018 pentru punerea în aplicare a prevederilor Legii nr.270/2018 privind sistemul unitar de salarizare în sectorul bugetar.
 |
| **5. Fundamentarea economico-financiară** |
| Implementarea prezentului proiect va duce la cheltuieli suplimentare anuale în mărime totală de 163500 lei pentru majorările salariale a 17 funcții de conducere din cadrul Instituţiei Publice Organizaţia Concertistică şi de Management Artistic „Moldova-Concert”: directorul instituției, directorii de filiale și șefii de direcții. Cheltuielile respective nu necesită alocări financiare suplimentare de la bugetul de stat, or, acestea vor putea fi acoperite prin identificarea surselor financiare din alocațiile bugetare actuale ale Ministerului Culturii. |
| **6. Modul de încorporare a actului în cadrul normativ în vigoare** |
| Aprobarea proiectului de hotărâre a Guvernului nu implică modificarea, abrogarea sau aprobarea altor acte normative. Odată cu aprobarea hotărârii Guvernului în cauză, va fi necesară aprobarea statutului Instituţiei Publice Organizaţia Concertistică şi de Management Artistic „Moldova-Concert” a statutului de organizație concertistică națională, aprobat prin Ordinul ministrului. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul Hotărârii de Guvern, a fost plasat pe pagina web oficială a Ministerului Culturii și pe <https://particip.gov.md/ro/document/stages/anunt-cu-privirea-la-initierea-procesului-de-elaborare-a-proiectului-hotararii-de-guvern-cu-privire-la-acordarea-institutiei-publice-organizatia-concertistica-si-de-management-artistic-moldova-concert-a-statutului-de-organizatie-concertistica-nationala/11582>  |
| **8. Constatările expertizei anticorupție** |
| Proiectul urmează a fi supus expertizei anticorupție. |
| **9. Constatările expertizei de compatibilitate** |
| Proiectul nu are ca scop armonizarea legislației naționale cu legislația Uniunii Europene și, respectiv, nu cade sub incidența art. 36 din Legea nr. 100/2017 cu privire la actele normative. |
| **10. Constatările expertizei juridice** |
| Proiectul urmează a fi supus expertizei juridice. |
| **11. Constatările altor expertize** |
| Proiectul nu necesită a fi supus altor expertize. Proiectul nu conține prevederi de reglementare a activității de întreprinzător în contextul Legii cu privire la principiile de bază de reglementare a activității de întreprinzător nr. 235-XVI din 20.07.2006, astfel nu este necesară examinarea acestuia de către Grupul de lucru pentru reglementarea activității de întreprinzător. |

**Ana Varzari**

**Secretar general**